Diari Oficial de la Generalitat Valenciana


Sumari del DOGV 6214, del 25-02-2010 (2010/1967)

RESOLUCIÓ de 18 de febrer de 2010, de la directora de l'Agència Valenciana de Foment i Garantia Agrària, per la qual es convoca, per a l'any 2010, un règim de primes, finançades per FEADER, per a la posada en valor de la biomassa forestal residual en terrenys forestals de la Comunitat Valenciana
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6214

Data del DOGV
:   25-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/1967


Data del document
:   18-02-2010

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 18 de febrer de 2010, de la directora de l'Agència Valenciana de Foment i Garantia Agrària, per la qual es convoca, per a l'any 2010, un règim de primes, finançades per FEADER, per a la posada en valor de la biomassa forestal residual en terrenys forestals de la Comunitat Valenciana [2010/1967]  
Atés allò que es disposa en l'article 23.2 de la Llei 38/2003, de 17 de novembre, General de Subvencions, sobre l'inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds, i en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, que exigix la publicació de les línies de subvenció que financen i l'import global màxim destinat a les subvencions públiques.  
Vist que les bases del règim de primes han sigut publicades en el Diari Oficial de la Comunitat Valenciana número 6168, de 18 de desembre de 2009, per mitjà de l'Orde d'1 de desembre de 2009, de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores d'un règim de primes per a la posada en valor de la biomassa forestal residual en terrenys forestals de la Comunitat Valenciana.  
Vist que l'article 2.2 de l'esmentada orde preveu que, per a cada exercici, es convoquen mitjançant una resolució de la directora de l'Agència Valenciana de Foment i Garantia Agrària, i es publiquen en el Diari Oficial de la Comunitat Valenciana, les convocatòries anuals juntament amb l'import global màxim que finança el règim de primes d'acord amb de les disponibilitats pressupostàries anuals.  
Vist que els crèdits pressupostaris que suporten les ajudes estan inclosos en el pressupost de l'Agència Valenciana de Foment i Garantia Agrària.  
En virtut de les facultats que em conferix l'article 47.3 del text refós de la Llei d'Hisenda Pública de la Generalitat, i l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12.09.2006), resolc:  
Primer. Objecte i àmbit  
Convocar, per a l'exercici 2010, un règim de primes per a la posada en valor de la biomassa forestal residual en terrenys forestals de la Comunitat Valenciana. L'esmentat règim de primes es troba enquadrat en la mesura 226, de l'eix 2 de les ajudes al desenvolupament rural que finança el Fons Europeu Agrícola de Desenvolupament Rural (FEADER) establit en el Reglament (CE) número 1698/2005, en l'àmbit territorial de la Comunitat Valenciana, i correspon la seua gestió a la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge.  
Segon. Finançament de les ajudes  
1. El règim de primes regulat en esta convocatòria estarà finançat pel FEADER en un 53,69%; pel Ministeri de Medi Ambient i Medi Rural i Marí, en un 45,80%; i per la Conselleria de Medi Ambient, Aigua, Urbanisme i Habitatge, en un 0,51%.  
2. El pagament de les ajudes es farà a càrrec de la línia de subvenció SE833000, del capítol VII del pressupost de l'Agència Valenciana de Foment i Garantia Agrària, l'import global màxim per a l'exercici 2010 és de 910.000,00 euros.   
Tercer. Termini de presentació i model de sol·licitud  
1. El termini de presentació de les sol·licituds, per a l'exercici 2010, serà d'un mes a comptar des de l'endemà de la publicació d'esta resolució en el Diari Oficial de la Comunitat Valenciana.   
2. Els models de sol·licitud i la documentació que els acompanya són els que s'establixen en les bases reguladores.  
Quart. Autoritat que resol  
Les sol·licituds seran resoltes per la directora general de Gestió del Medi Natural, segons Acord de 8 de setembre de 2009, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca i Alimentació, així com de la Conselleria de Medi Ambient, Aigua, Urbanisme i Habitatge.  
Quint. Requisits de notificació, comunicació o exempció  
D'acord amb l'apartat 4, de l'article 7 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, esta resolució no necessita de la seua notificació a la Comissió Europea per no tenir tots els requisits de l'apartat 1, de l'article 107 del Tractat TFUE.  
Sext. Normativa d'aplicació  
Les subvencions finançades per fons de la Unió Europea es regiran per la normativa comunitària, en primer lloc, així com per les normes nacionals de desenvolupament i transposició.  
Esta resolució posa fi a la via administrativa i contra esta es pot interposar, potestativament, recurs de reposició davant de la directora de l'Agència Valenciana de Foment i Garantia Agrària, en el termini d'un mes, comptat des de l'endemà de la publicació, o impugnar-se directament davant del Jutjat Contenciós Administratiu en el termini de dos mesos, des de l'endemà de la publicació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i amb els articles 8.3, 25.1 i 46.1 de la Llei de la Jurisdicció Contenciosa Administrativa.  
València, 18 de febrer de 2010.- La directora de l'Agència Valenciana de Foment i Garantia Agrària: Pilar Amigó Salví.